Tânăra și extrem de teatrala violonistă originară din Moldova (cu studii la Viena, acum trăitoare în Elveția) a reușit să facă săli pline cu Enescu, Ligeti și Hindemith la Ateneu (Orchestra de Cameră Mahler, dirijată de Jonathan Stockhammer) sau la sala Auditorium, cu Polina Leschenko la pian și alți membri ai Orchestrei Mahler, iar asta într-o sâmbătă după prânz și într-o duminică dimineața, când lumea rar iese din casă.